钦定古今图书集成/明伦汇编/氏族典/第433卷 > 《廖用贤尚友录》 > 鲍原弘
## 钦定古今图书集成/明伦汇编/氏族典/第433卷 > 《廖用贤尚友录》 > 鲍原弘

按《万姓统谱》：“原弘，字仁济，以字行。博通群书，为文精
密雄捷，一主于理。洪武间，以荐授乐清训导。永乐初，
陞伊府纪善，进《治国要道》十二章，遇事辄面争，不少
隐。王不悦，遂欲坐以他事逐之。原弘往愬于朝，以疾
卒。先是，陈铿翁以女孙妻原弘，已而陈被诬籍其家，
无后。原弘为文招其魂，祠于家之别馆，俾妻陈氏主”
之，终其身。论者与之。